Komisijos Reglamentas (EB) Nr. 1368/95
1995 m. birželio 16 d.
iš dalies keičiantis Reglamentą (EEB) Nr. 2921/90 dėl pagalbos už kazeino ir kazeinatų gamybai naudojamą nugriebtą pieną
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1968 m. birželio 27 d. Tarybos reglamentą (EEB) Nr. 804/68 dėl bendro pieno ir pieno produktų rinkos organizavimo [1] su paskutiniais pakeitimais, padarytais Austrijos, Suomijos ir Švedijos stojimo aktu ir Reglamentu (EEB) Nr. 3290/94 [2], ypač į jo 11 straipsnio 3 dalį,
kadangi Komisijos reglamente (EEB) Nr. 2921/90 [3] su paskutiniais pakeitimais, padarytais Reglamentu (EEB) Nr. 1756/93 [4], numatyta, kad pagalba kazeino ir kazeinatų gamybai iš nugriebto pieno miltelių suteikiama tik tuo atveju, jei pagamintas kazeinas ir kazeinatai atitinka tam tikrus sudėties reikalavimus; kadangi įgyta patirtis rodo, kad daugiau kaip 5 %, bet mažiau kaip 17 % pieno baltymų, išskyrus kazeiną, turintis kazeinas jau nebeatitinka į aukštą kokybę orientuotos rinkos reikalavimų; kadangi dėl to reikėtų nutraukti pagalbą tokiam kazeinui;
kadangi, atsižvelgiant į šių produktų rinką ir į nugriebto pieno miltelių rinką, tame reglamente nustatytą pagalbą nugriebto pieno perdirbimui į kazeiną ir kazeinatus reikėtų sumažinti;
kadangi Pieno ir pieno produktų verslo vadybos komitetas per jo pirmininko nustatytą laiką nepateikė savo nuomonės,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 2921/90 keičiamas taip:
1) 2 straipsnio 1 dalis pakeičiama taip:
"1. Pagalba už 100 kg nugriebto pieno, perdirbto į kazeiną ir kazeinatus, kaip nurodyta 2 dalyje, yra 6,75 ekiu.";
2) 2 straipsnio 2 dalies d punktas išbraukiamas, o 2 straipsnio 2 dalies e punktas tampa 2 straipsnio 2 dalies d punktu;
3) 3 straipsnio a punkto antras sakinys pakeičiamas taip:
"Kazeinatai, kuriuose vienu metu nuosėdomis iškrintantis pieno baltymas, išskyrus kazeiną, sudaro daugiau kaip 5 %, bet ne daugiau kaip 17 % bendro pieno baltymų kiekio.";
;";
4) III priedas pakeičiamas šio reglamento priedu.
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1995 m. birželio 16 d.